Universitatea Națională de Știință și Tehnologie POLITEHNICA București (POLITEHNICA București), în calitate de Beneficiar al proiectului cu titlul “POLITEHNICA FORWARD – Stagii Inovatoare pentru Dezvoltarea Studenților din POLITEHNICA București”, cod MySMIS 316711, anunță organizarea în data de 23 Octombrie 2025 ora 14:00 în Biblioteca POLITEHNICA sala 3.1., a Workshop-ului intitulat Educația în ingineria energetică-parteneriat între universitate și industrie.

Atelierul de lucru vizează dezbaterea și identificarea nevoilor orizontale de dezvoltare a ofertei educaționale și a nevoilor angajatorilor în contextul ingineriei energetice și totodată facilitarea dialogului între mediul academic și cel economic în vederea optimizării programelor de studii și sprijinirii angajabilității absolvenților.